**शहीद भगत सिंह महाविद्यालय**, दिल्ली विश्वविद्यालय से सम्बद्ध एक महाविद्यालय है। यह दक्षिणी दिल्ली के शेख सराय चरण-2 में स्थित है और इसकी स्थापना १९६७ में हुई थी। वाणिज्य के क्षेत्र में अध्ययन के लिए यह भारत के सर्वश्रेष्ठ महाविद्यालयों में से एक है। इसे 'ग्रेड-ए' (3.26 NAAC) प्रदान किया गया है। कॉलेज का नाम भारत के महान स्वतंत्रता सेनानी और शहीद भगत सिंह के नाम पर है।

अपनी स्थापना (1967) के सात साल के भीतर ही इसने पोस्ट ग्रेजुएट कॉलेज का दर्जा प्राप्त कर लिया था। यहां की शैक्षणिक गुणवत्ता इसे साउथ कैंपस के कॉलेजों की सूची में प्रथम स्थान पर पहुंचाती है। कॉलेज को राष्ट्रीय मूल्यांकन एवं प्रत्यायन परिषद (नैक) ने ए ग्रेड दिया है।

कॉलेज में कंप्यूटर लैब व खेल का मैदान भी है। इसके पुस्तकालय में 65 हजार से भी अधिक पुस्तकें हैं। यहां अध्यापकों के लिए ई-रिसर्च सेंटर है। 
कॉलेज में विभिन्न विभागों की अपनी-अपनी सोसायटी हैं, जोकि कार्यक्रमों का आयोजन करती रहती हैं। इकोनॉमिक्स सोसायटी सेमिनार का, हिस्ट्री सोसायटी जनवरी में होने वाले कार्यक्रम युगान्तर का आयोजन करती है। युगान्तर कार्यक्रम में विद्यार्थी विभिन्न गतिविधियों द्वारा इतिहास विषय पर अपना नजरिया रखते हैं। मैथमैटिक्स सोसायटी 'गणितम्' कार्यक्रम का आयोजन करती है, रंगोली, मास्क मेकिग के साथ ही अन्य गतिविधियां कराई जाती हैं। 
कॉलेज का हिन्दी विभाग भी पूरी तरह से सक्रिय है। 

कॉलेज में एनसीसी व एनएसएस भी है। कोर्स-बीकॉम ऑनर्स, बीकॉम, बीए ऑनर्स (अर्थशास्त्र, इतिहास, राजनीति विज्ञान, हिन्दी, अंग्रेजी, भूगोल), बीएससी ऑनर्स गणित, बीए प्रोग्राम, व एमकॉम। हॉस्टल की सुविधा नहीं है। विद्यार्थी कॉलेज के आसपास पेइंग गेस्ट (पीजी) के रूप में रह सकते हैं।

खेलकूद
------

कॉलेज में खेल-कूद के लिए एक बड़ा मैदान है। बास्केटबॉल व वालीबॉल कोर्ट भी है। यहां के कई छात्र विभिन्न प्रतियोगिताओं में पदक जीतकर कॉलेज का नाम रोशन कर चुके हैं।

पूर्व छात्र
-----------

* वी० शेखर, (वरिष्ठ अधिवक्ता, सुप्रीम कोर्ट)
* सिद्धार्थ मल्होत्रा, (अभिनेता)
* भुवन बाम, (गायक)
* असली दाउद, ( उद्यमी)
* सारा हुसैन, (यूट्यूबर)

सन्दर्भ
-------

1. ↑  "शहीद भगत सिंह कॉलेज". *आज तक*. अभिगमन तिथि 2021-12-09.
2. ↑  "Shaheed Bhagat Singh College". *www.sbsc.in*. अभिगमन तिथि 2021-12-09.
3. ↑  "Delhi University Admission: डीयू के टॉप 10 कॉलेजों में हर कोई पाना चाहता है दाखिला". *News Nation*. 2017-07-03. अभिगमन तिथि 2021-12-09.
4. ↑  *NCC cadets practice in Shaheed Bhagat Singh College of Delhi University*, अभिगमन तिथि 2021-12-11
5. ↑  "Shaheed Bhagat Singh College (SBSC) Delhi Facilities Details: Hostel, Campus, Infrastructure, Library, Canteen". *www.careers360.com* (अंग्रेज़ी में). अभिगमन तिथि 2021-12-11.
6. ↑  "Shaheed Bhagat Singh College". *sbs.du.ac.in*. अभिगमन तिथि 2021-12-09.
7. ↑  "Sidharth Malhotra is waiting to return to his alma mater Shaheed Bhagat Singh College | Entertainment - Times of India Videos". *timesofindia.indiatimes.com* (अंग्रेज़ी में). अभिगमन तिथि 2021-12-11.
8. ↑  "Youtube star Bhuvan Bam: Students need to know that there is a life #BeyondMarks". *Hindustan Times* (अंग्रेज़ी में). 2017-05-24. अभिगमन तिथि 2021-12-09.
9. ↑  "An Era Of Entrepreneurship With The Collaboration Of Technology"-expounds Asli Daud - Inventiva". *www.inventiva.co.in* (अंग्रेज़ी में). अभिगमन तिथि 2021-12-09.
10. ↑  "Stay fresh, start young like Sarah Hussain's Zingyzest". *Free Press Journal* (अंग्रेज़ी में). अभिगमन तिथि 2021-12-11.

बाहरी कड़ियाँ
-------------

* आधिकारिक वेबसाइट